Hnitmiðað æfingakerfi þar sem áhersla er lögð á að byggja upp sterkan og góðan grunn þátttakenda . Uppsetning námskeiðsins verður þannig að allir geta tekið þátt , óháð líkamlegri getu og reynslustigi . Hver og einn vinnur á sínum hraða , vinnur í kringum sínar takmarkanir og tekur skref í átt að markmiðum sínum . Markmið námskeiðsins er að bæta sjálfsmynd , þol , styrk og liðleika , en umfram allt að bæta heilsu og lífsgæði hvers og eins . Námskeiðið er hugsað fyrir þá sem langar að koma sér af stað en þora því ekki , glíma við vöðvabólgur , úthaldsleysi , vefjagigt , líkamlega / andlega kvilla eða vilja einfaldlega fá aukið sjálfsöryggi áður en farið er yfir í stærri hóp . Það sem fylgir námskeiðinu er gott aðhald , aðstoð við markmiðasetningu , lokaður Facebook hópur og gagnleg fræðsla um ýmsa þætti er varða heilbrigðan lífstíl . Námskeiðið er 2x í viku , á mánudögum og miðvikudögum kl 9:30 - 10:30 . Einungis eru 15 pláss í boði á námskeiðið þar sem markmiðið er að hver og einn fái persónulega þjónustu í þægilegu og afslöppuðu umhverfi . Námskeiðið byrjar mánudaginn 27. janúar og er í 6 vikur . Verð fyrir 6 vikur er 19.900 kr og innifalið í því verði eru allir WOD tímar í tímatöflu .